דראג קווין

[ממוזער|350px|שמאל|לוגאן קרטר (1954–1988), הידוע גם כרוקסן ראסל, דראג קווין מ[מיאמי, 1975.]]
**דראג קווין** או **מלכת דראג** (באנגלית: **Drag queen**) היא דמות דראג המגולמת על ידי גברים המתלבשים בלבוש דראג נשי ומאמצים התנהגות סטריאוטיפית של המגדר הנשי בהופעות, בין אם למטרות בידור או למטרות פוליטיות ומחאתיות, כמו באירועי גאווה. לעיתים קרובות, מלכות דראג מדגישות באופן מוגזם היבטים שונים של הופעתן, לרוב בלבוש ובאיפור, לצרכים קומיים, דרמטיים או סאטיריים. בעוד שמלכות דראג מזוהות עם גברים הומוסקסואלים ועם תרבות הלהט"ב, ישנם אמני דראג מכל הזהויות המיניות והמגדריות. כשנשים מופיעות כדראג קווינס, מכונה הדבר "דראג FtF" או Female to Femme. בעבר, היוותה תופעת ה'דראג' אמצעי עבור נשים טרנסג'נדריות לבטא את מגדרן בעידן שבו הפוליטיקה הטרנסג'נדרית והשיח המגדרי לגבי זהויות מגדריות התפתחו בקהילת הלהט"ב. כיום ישנן נשים טרנסיות רבות שמופיעות בדראג כהקדמה לתהליך המעבר, במשך התהליך, ואף אחריו.

ישנן סיבות רבות לכך שאנשים מופיעים כמלכות דראג, בין השאר: הבניית תרבות להט"ב, העברת מסרים פוליטיים, ביטוי עצמי, נוחות, פטישיזם מסוג טרנסוויסטיזם, זהות מגדרית, כמו גם חשיפה תקשורתית. דמות של דראג קווין יכולה לשמש אמצעי יצירתי לחקר עצמי, וכן דרך להצהיר הצהרות תרבותיות. בעוד שהציבור הרחב מכיר בעיקר את מלכות הדראג מתרבות המועדונים, ישנה גם תרבות דראג מחוץ למופעים, ובמיוחד בקהילה הקווירית (להט"בים ולהט"ביות שלאו דווקא מזדהים על פי בינאריה מגדרית) ניתן למצוא גם נראות מבוססת דראג גם בחיי היומיום.

מופע דראג טיפוסי, על הבמה או ברחוב, עשוי לכלול קטעי ריקוד, משחק, סטנד-אפ, שירה חיה, שירה בליפ סינק לשירים מוקלטים מראש או הנחיה. מלכות דראג משתתפות ומופיעות במצעדי גאווה, תחרויות למלכות דראג, מופעי קברט, דיסקוטקים, מסיבות ואירועים פרטיים. בין הסוגים השונים של אמני דראג יש את האמנים המקצועיים, אלה שעושים דראג כחלק מתרבות מסיבות, שחקנים שעוטים דראג לצורך תפקידים בסרטי קולנוע, ועד לאנשים שפשוט ניסו זאת פעם אחת. מלכות דראג יכולות להיות ממעמדות חברתיים ותרבותיים שונים. בין אמני הדראג האחרים - דראג קינגז, נשים המופיעות בלבוש גברי ומגלמות תפקידים גבריים.

## טרמינולוגיה
### אטימולוגיה
מבחינה אטימולוגית, מקורו של המונח "מלכת דראג" שנוי במחלוקת. מקורו, ככל הנראה, הוא שפת הפולארי (Polari) – סלנג אנגלי שהיה פופולרי ושגור בקרב מספר קהילות גאות במחצית הראשונה של המאה ה-20. השימוש המתועד הראשון במילה "דראג" כהתייחסות לשחקן הלבוש בבגדי נשים הוא משנת 1870.

על פי אטימולוגיה עממית, המילה "דראג" (באנגלית: *drag*) היא ראשי תיבות של "לבוש כמו ילדה" (***D'''ressed '''R'''esembling '''A G'''irl'') ונועדה לתאר שחקני תיאטרון זכרים [[טרנסווסטיזם|טרנסווסטים]]. בסרט הקולנוע האמריקאי משנת 2004 "קוני וקרלה" (''Connie and Carla'') קיים אזכור למקור זה, אם כי ראשי התיבות היו מעט שונות - ***Dr**essed **A**s **G**irls'' ("לבושים כמו ילדות").

המילה "קווין" ([[מלכה]]) עשויה להתייחס למילה "quean" או "cwene" ב[[אנגלית]] ישנה, שמשמעותה הוא "אישה". מאוחר יותר, נעשה שימוש במילה זו על מנת להתייחס לנשים [[מופקרות]] ולגברים [[הומוסקסואל]]ים (כך על פי [[המילון האנגלי של אוקספורד]]). מקורה של המילה בשפה האנגלית, על פי מילון אוקספורד, הוא המילה "quene" ("אישה זקנה") בשפה [[הולנדית]] ישנה, שמקורה במילה "kwenǭ" ("אישה") בשפה [[גרמנית]] ישנה, שמקורה במילה "gʷḗn" ("אישה") בשפה אירופאית ישנה.

===חקייני נשים===
מינוח נוסף עבור דראג קווין הוא "חקייני נשים" (**female impersonator**). אף על פי שעדיין נעשה שימוש במונח זה, הוא נחשב ללא מדויק, משום שלא כל השחקנים שמגלמים דמויות דראג מנסים להתחזות לנשים (במובן של: לגרום לצופים בהם לחשוב שהם אכן נשים, ולא גברים הלבושים כנשים). במקומות מסוימים, התחזות של גברים לנשים עדיין נחשבת לבלתי חוקית. הדראג קווין האמריקאית [[רופול]] אמרה פעם: "אני לא חקיין נשים. כמה נשים אתה מכיר, שנועלות [[נעלי עקב]] בגובה שבעה סנטימטרים וחובשות פיאות באורך של מטר וחצי ולובשות שמלות צמודות?" הוא גם אמר ש: "אני לא מתלבש כמו אישה, אני מתלבש כמו מלכת דראג!".

יש המבחינים בין "חקיין נשים" לבין "דראג קווין" בכך שמי שמחקים נשים מעוניינים לחקות כוכבות או סלבריטאיות, בעוד מלכות דראג עוסקות בלייצר [[דמות דראג|דמויות דראג]] ייחודיות משלהן.

===טרנסווסטיזם===
מלכות דראג נקראות לעיתים [[טרנסווסטיזם|טרנסווסטיטים]], אם כי גם למונח זה יש [[קונוטציה|קונוטציות]] רבות אחרות פרט ל-"מלכת דראג", ומלכות דראג רבות מסתייגות ממנו. זאת בשל ההבדלים בין מלכות דראג לבין [[פטישיזם (סקסולוגיה)|פטישיזם]] ללבישת בגדי נשים. המונח "דראג קווין" מתייחס, בדרך כלל, ל[[קרוס-דרסינג]] למטרות [[בידור]] וביטוי עצמי, ואין זו דרך מדויקת לתאר אנשים המתלבשים בבגדי נשים לשם הגשמה של [[פטישיזם (סקסולוגיה)|פטישיזם]] בלבד, כלומר אנשים שמתלבשים בבגדי נשים כחלק מ[[פעילות מינית]]. אלה שהמניעים שלהם לטרנסווסטיזם אינם מיניים בראש ובראשונה, ומנהלים חיים נורמטיביים, בין אם בלבוש בגדי נשים ובין אם לא, אינם מאמצים מראה של מלכות דראג בשגרה. אנשים אלה עשויים (או לא) להזדהות בעצמם כמלכות דראג.

===מונחים חלופיים===
ישנם אמנים המעדיפים להיות מוגדרים כ-"אמני אשליה מיגדרית" ("Gender illusionists") אשר מטשטשים את הגבול בין [[טרנסג'נדריות]] לבין דראג קווינז. בדרך כלל שחקנים [[טרנסג'נדר]]ים אינם רואים עצמם מלכות דראג, ומלכות דראג לא מחשיבות את עצמן כ-"אמני אשליה מיגדרית", אבל כמו בכל דבר, יש היוצאים מן הכלל. לעיתים קרובות ההבחנות האלה משתנות בהתאם לקבוצת הגיל שאליה משתייכים האמנים, שכן עם השנים משתנים הן ה[[חוק]]ים והן היחס של החברה כלפי האחר.

דראג קווינז רבות מעדיפות לדבר ב[[לשון נקבה]] ושכך ידברו אליהן כאשר הן ב[[לבוש דראג]], על מנת "להישאר בדמות". ישנן אלו שמתנגדות שידברו אליהן ב[[לשון זכר]] או שיפנו אליהן בשמן האמיתי כאשר הן "בדמות". אמן הדראג [[רופול]] הוא יוצא מן הכלל, מבחינה זו, שכן הוא טוען שהוא אדיש לחלוטין בנוגע ל[[כינוי גוף|שמות הגוף]] בהם פונים אליו, לדבריו: "אתה יכול לקרוא לי 'הוא', אתה יכול לקרוא לי 'היא', אתה יכול לקרוא לי '[[רג'יס פילבין|רג'יס]] ו[[קאת'י לי גיפורד|קאת'י לי]]', לא אכפת לי!" (באנגלית: "You can call me he. You can call me she. You can call me Regis and Kathie Lee; I don't care")

המונח ''tranny'' אומץ על ידי כמה מבכירי הדראג, הבולט שבהם - [[רופול]], ועל ידי קהילת ה[[הומוסקסואל]]ים ב[[ארצות הברית]], אך הוא נחשב פוגעני בקרב רוב ה[[טרנסג'נדר]]ים וה[[טרנססקסואל]]יים. בקהילת ה[[טרנסג'נדר]]ים, המילה נתפסת כמונח משפיל, באותה מידה כפי שמילים כמו "fag" או "faggot" נתפסות כפוגעניות בקהילות ההומוסקסואליות. על פי המילים "פוגעות" ו"מהומה "בקהילות ההומוסקסואליות. עקב כך, פחת השימוש במונח זה.

==היסטוריה==
===אירופה===
בסוף [[המאה ה-19]] ועד אמצע [[המאה ה-20]], "**גבירות הפאנטומימה**" (באנגלית: **Pantomime dames*') הפכו לצורה פופולרית של חקיינות נשים ב[[אירופה]]. זו הייתה הפעם הראשונה שחקייני נשים באירופה הופיעו כחלק ממופעי [[קומדיה]], בניגוד ל[[טרגדיה|טרגדיות]] [[ויליאם שייקספיר|שייקספיר]]יות רציניות ול[[אופרה איטלקית|אופרות האיטלקיות]]. ה-"גבירה" הפכה לדמות [[ארכיטיפ]]ית, עם טווח שנע בין עוזרת בית פשוטה ועד לגבירה ממעמד גבוה, שעיקר השימוש בה היה [[אלתור|מאולתר]]. גבירת הפאנטומימה המפורסמת והמצליחה ביותר הייתה בגילומו של [[דן לנו]]. אחרי מלחמות העולם [[מלחמת העולם הראשונה|הראשונה]] ו[[מלחמת העולם השנייה|השנייה]], סצנות ה[[תיאטרון]] וה[[קולנוע]] השתנו, ועקב כך השימוש בפאנטומימה הלך ופחת.

===אמריקה===
[[קובץ:Wench character 3.jpg|ממוזער|200px|שמאל|יוג'ין ד'אמילי, [[האדם הלבן|גבר לבן]] מאופר כ[[האדם השחור|אדם שחור]] ולבוש כאישה [[אפרו-אמריקאים|אפרו-אמריקאית]] עבור [[מופע מינסטרל]] בשלהי [[המאה ה-19]].]]
====מופעי מינסטרל====
תרבות מלכות הדראג התפתחה ב[[אמריקה]] עם התפתחות תופעת [[השחרת פנים|השחרת הפנים]] ב[[מופע מינסטרל|מופעי מינסטרל]]. בתחילה, המבצעים חיקו רק [[גברים]] [[אפרו-אמריקאים]], על מנת ללעוג להם; עם הזמן הם גילו שזה משעשע ללעוג גם ל[[נשים]] אפרו-אמריקאיות. הם הופיעו ב[[מערכון|מערכונים]] [[קומדיה|קומיים]], ב[[ריקוד]]ים וב[[שיר]]ים. בשונה מה[[קידמה]] ומה[[ליברליזם]] המאפיינים את הדראג ה[[להט"ב]]י המודרני, [[מופע מינסטרל|מופעי מינסטרל]] שימשו את ה[[גבר]]ים ה[[האדם הלבן|לבנים]] על מנת ללעוג ולדכא את ה[[גברים]] ואת ה[[נשים]] האפרו-אמריקאים.


====וודוויל וחקייני נשים====
[[קובץ:Julian Eltinge (the fascinating widow).jpg|ממוזער|200px|שמאל|[[ג'וליאן אלטינג']], חקיין נשים מ[[העשור השני של המאה ה-20]].]]
הסגנון הקומי הרחב של [[מופע מינסטרל|מופעי המינסטרל]] סלל את הדרך להתפתחות מופעי ה[[וודוויל]] של סוף [[המאה ה-19]] עד תחילת [[המאה ה-20]]. עם השינוי הזה, השחקנים הפכו ליותר אלגנטיים ומעודנים, תוך שמירה על האלמנטים הקומיים שלהם. בעוד שהיצירות ב[[מופע מינסטרל|מופעי המינסטרל]] היו אמריקאיות בלבד בתוכנן, ה[[וודוויל]] שאב את מקורותיו הן מהתרבות האמריקאית והן מהתרבות האירופאית, כגון [[ויליאם שייקספיר|שייקספיר]] ו[[קסטרטו]]. עם השינוי ה[[דמוגרפיה|דמוגרפי]] שחל ב[[ארצות הברית]] בתקופה זו (לרבות: המעבר מה[[כפר]] אל ה[[עיר]], [[ההגירה הגדולה (אפרו-אמריקאים)|ההגירה הגדולה של אפרו-אמריקאים]] וכן זרם של [[הגירה לארצות הברית|מהגרים לארצות הברית]]), ה[[קומדיה]] הרחבה וה[[מוזיקה]] של [[וודוויל]] פנו לקהל רחב הרבה יותר מאשר זה של [[מופע מינסטרל|מופעי המינסטרל]]. ככל ש[[וודוויל]] הפך ליותר ויותר פופולרי, כך גם חקייני נשים הפכו ליותר ויותר פופולריים גם כן. חקיינים רבים התחילו את דרכם עם קומדיה נמוכה ב[[וודוויל]] ועשו את דרכם למעלה. חקיין הנשים המפורסם [[ג'וליאן אלטינג']], למשל, זכה להצלחה רבה ב[[וודוויל]] ובסופו של דבר עשה את דרכו אל במות [[תיאטראות ברודוויי|ברודוויי]], שם הופיע כ[[אישה]]. בשלב זה, חקיינות נשים נחשבה כמשהו עבור [[גברים]] [[האדם הלבן|לבנים]] [[הטרוסקסואליות|סטרייטים]], וכל מי שסטה מכך - נענש. הקשר עם [[יחסי מין|מין]] ו[[הומוסקסואליות]] הוביל בסופו של דבר לדעיכה בפופולריות של [[וודוויל]] במהלך [[התקופה הפרוגסיבית]]. חקייני הנשים - הן בתקופת [[מופע מינסטרל|מופעי המינסטרל]] והן בתקופת [[וודוויל]] - חיברו יחד [[מוזיקה]], [[ריקוד]]ים ו[[קומדיה]], וחיבור זה נמשך עד היום.

====מועדוני לילה====
במחצית הראשונה של [[העשור הראשון של המאה ה-20]], חקייני נשים החלו להיות מזוהים עם [[הקהילה הגאה]], ועל כן מופעים אלו נחשבו לשנויים במחלוקת ומפוקפקים, בשל כך נאלצו לשנות צורתם ומיקומם לעיתים קרובות. מצורת [[בידור]] [[מיינסטרים|מיינסטרימית]] ו[[פופולריות|פופולרית]], הדראג נדחק והחל להיות מוצג רק באזורים מפוקפקים, כמו למשל שכונת העוני [[טנדרלוין]] שב[[סן פרנסיסקו]]. במקומות כאלו חקיינות הנשים התפתחה בהדרגה אל התופעה שבהמשך החלה להיות מוכרת כ"[[דראג (לבוש)|דראג]]" וכ"מלכות דראג". מלכות דראג כמו [[חוזה סיירה]] ו[[אלשיה ברווארד]] הופיעו לראשונה במועדונים האלה. אנשים הלכו ל[[גיי בר|מועדונים האלו]] כדי לשחק בגבולות ה[[מגדר]] וה[[מיניות]], והם הפכו למקומות מפגש ובילוי עבור [[הקהילה הגאה]] בכלל ועבור [[גברים]] [[הומוסקסואל]]ים בפרט. ככל שה[[תרבות]] ה[[להט"ב]]ית הפכה אט אט ליותר ויותר מקובלת בחברה האמריקאית, כך גם הדראג הפך (אם כי לא לחלוטין) ליותר מקובל בחברה של היום.

====מחאות ומהומות====

ב[[מאי]] [[1959]], מהומות פרצו ב[[לוס אנג'לס]] בעקבות הטרדת שתי מלכות דראג על ידי שני שוטרים, ב[[בית קפה|בית הקפה]] "Cooper Do-nuts" שבדרום העיר, מקום מפגש פופולרי בקרב [[טרנסג'נדר]]ים. במשך לילה שלם מלכות דראג, לסביות, נשים [[טרנסג'נדר]]יות וגברים [[הומוסקסואל]]ים התפרעו ברחובות הסמוכים, שבסופו של דבר נחסמו על ידי ה[[משטרה]]. הייתה זו אחת ההתקוממויות הראשונות של [[הקהילה הגאה]] ב[[ארצות הברית]].

בשנת [[1966]], ב[[סן פרנסיסקו]], התרחשו [[מהומות קפיטריית קומפטון]], בהן היו מעורבים מלכות דראג ואחרים. אירוע זה סימן את תחילתו של 'אקטיביזם טרנסג'נדרי' ב[[סן פרנסיסקו]].

ב-[[17 במרץ]] [[1968]], ב[[לוס אנג'לס]], כמחאה על [[עיכוב]]ים והטרדות מצד שוטרי [[משטרת לוס אנג'לס]], שתי מלכות דראג הידועות בשמות "הנסיכה" ו-"הדוכסית" ערכו [[מסיבה]] ב[[יום פטריק הקדוש]] ב[[פארק גריפית']], אזור [[קרוזינג]] ידוע ופופולרי, ועל כן גם מטרה תכופה של פעילות משטרתית. יותר מ-200 גברים הומוסקסואליים לקחו חלק באירוע זה במהלך אותו היום.

מלכות דראג היו מעורבות גם ב[[מהומות סטונוול]], שהיו סדרה של הפגנות אלימות ספונטניות של חברי [[הקהילה הגאה]] ב[[ניו יורק]] נגד [[פשיטה משטרתית]] שהתרחשה בשעות הבוקר המוקדמות של ה-[[28 ביוני]] [[1969]], ב[[גיי בר]] בשם "[[סטונוול אין]]" (Stonewall Inn) ב[[גריניץ' וילג']], [[מנהטן]]. אירוע זה נחשב לאירוע מכונן והחשוב ביותר, שהוביל לתנועת שחרור ההומואים ולמאבק המודרני למען [[זכויות להט"ב באמריקה]].

בקיץ [[1976]], [[מסעדה]] ב[[פייר איילנד פיינס]] ([[כפריר]] ב[[עיירה]] [[ברוקהייבן]] שב[[מחוז]] [[סאפוק (ניו יורק)|סאפוק]], [[ניו יורק (מדינה)|ניו יורק]]) מנעה כניסתה של מבקרת ב[[לבוש דראג]] בשם טרי וורן. כאשר שמעו על כך חבריו של וורן ב[[צ'רי גרוב]] (כפריר אחר בברוקהייבן), הם לבשו [[לבוש דראג]] וב-[[4 ביולי]] [[1976]] הם הפליגו ב[[מונית נהר]] ל[[פייר איילנד]] פיינס. אירוע זה הפך להיות אירוע שנתי, שבו מלכות דראג מגיעות לפייר איינלד פיינס, ונקרא "*Invasion of the Pines*" ("הפלישה לפיינס").

===="שעת סיפור"====
ב[[דצמבר]] [[2015]], [[Radar Productions]] (חברה אמריקאית להפקת אירועים) ו[[מישל טי]] פיתחו את הרעיון של "שעת סיפור מלכות הדראג". לאחר שנערך לראשונה ב[[ספרייה ציבורית|ספרייה הציבורית]] של [[סן פרנסיסקו]], האירוע אומץ על ידי הספרייה הציבורית של [[ברוקלין]] בקיץ [[2016]] ומאז המשיך ל[[ספרייה|ספריות]], [[מוזיאון|מוזיאונים]], [[חנות ספרים|חנויות ספרים]], [[מרכז בילוי|מרכזי בילוי]] ו[[פארק]]ים שונים ברחבי [[ארצות הברית]], [[קנדה]] ו[[בריטניה]].

==שמות==
[[קובץ:Eddie Valdez "José Maria González" Wild Side Story 1977.jpg|ממוזער|שמאל|alt=Man reading a book in a store|מתוך "*Wild Side Story*" - [[פרודיה]] על "*סיפור הפרברים*" בביצוע מלכות ומלכי דראג.]]
מלכות דראג רבות מופיעות עם [[שם במה]]. דוגמאות לשמות של דראג קווינס הן: [[רוקסן ראסל]] (שם הבמה של לוגאן קרטר) ו-[[ז'ה ז'ה שייקספיר]] (שם הבמה של כריסטר לינדראו). מלכות דראג יכולות לבחור לעצמן את "שם הדראג" שלהן, או לקבל אותו מחברה, שלעיתים מכונה "אימא-דראג". לעיתים, אימהות-דראג משמשות כ[[מנטור]]יות של בנות-הדראג שלהן, ומערכת היחסים ביניהן היא למעשה [[חניכה]]. "משפחות-דראג" היו חלק מתרבות ה[[נשף (תרבות להט"ב)|נשפים]] - [[תת-תרבות]] [[להט"ב]]ית מחתרתית שהייתה פופולרית בקרב קהילת הדראג ב[[שנות ה-60 של המאה ה-20|שנות ה-60]].

שמות במה של מלכות דראג נוטים להכיל [[שעשועי לשון|משחק מילים]] חבוי שאומר משהו על דמותה של מלכת הדראג, דוגמת שמה של מלכת הדראג האמריקאית [[פארה מון]] (Farrah Moan) ששמה מורכב משם השחקנית [[פארה פוסט]] והמילה האנגלית ל[[אנחה|גניחה]], ובצירוף שני השמות נשמע כמו "[[פרומון]]".

==אמנות הדראג==
[[קובץ:ESC2014 - Austria 16.jpg|ממוזער|שמאל|alt=man with long hair and a beard, wearing a radiant gold dress|[[קונצ'יטה וורסט]], נציגת [[אוסטריה]] והזוכה ב[[אירוויזיון 2014]].]]
התהליך של "להיכנס לדמות דראג" יכול לקחת מספר שעות, בין אם בשל בחירתה ב[[סגנון]] מסוים, ב[[חיקוי]] של [[סלבריטי]] מסוים או בהבעת עמדה על מנת להעביר מסר חברתי או פוליטי. ל[[שיער]], ל[[איפור]] ול[[לבוש]] חשיבות רבה עבור מלכות דראג. מלכות דראג נוטות להתאפר בצורה מוגזמת הרבה יותר מכפי ש[[אישה נשית]] אופיינית הייתה מתאפרת.

לעיתים קרובות, מלכות דראג יוצאות למועדונים ולברים (לרוב: [[גיי בר]]), שם הן בדרך כלל מופיעות ב[[מופע דראג]]. מלכות דראג רבות מופיעות לפרנסתן במופעים שונים, אם כי ישנן מלכות דראג שמתלבשות בדראג כתחביב בלבד.

חלקים רבים ממופעי דראג אינם ניתנים להגנה על ידי חוקי [[קניין רוחני]].

==בבידור==
===מופעי דראג===
[[קובץ:Lorellasukkiarini.jpg|ממוזער|שמאל|alt=a drag queen putting on lip liner|לורלה סוקריני, מלכת דראג [[איטלקי]]ת, מתאפרת לפני עלייה לבמה.]]
[[מופע דראג]] הוא [[הופעה|מופע]] [[בידור]] המורכב ממגוון של [[שיר]]ים, [[מונולוג]]ים או [[מערכון|מערכונים]] המוצגים על ידי דראג קווין יחיד או קבוצה של דראג קווינז (שעשויים להופיע כל אחד בנפרד, או כולם יחדיו) במטרה לבדר את הקהל. המופעים יכולים להיות מבוצעים על ידי חובבנים, בברים מקומיים קטנים ועד להפקה בימתית מורכבת באולם תיאטרון גדול. מופעי דראג רבים מציגים גם שירים, שיכולים להיות מבוצעים בשירה חיה על הבמה או ב[[ליפ סינק]] לשירים מוקלטים, וכן קטעי משחק וריקוד. לעיתים קרובות, המבצעים מופיעים ב[[לבוש דראג]] ולפעמים מבצעים [[חקיין|חיקוי]]ים של [[סלבריטאי]]ם (לרוב: של [[זמר]]ות). ישנם אירועים ציבוריים מסוימים המתמקדים סביב מופעי דראג, למשל *Southern Decadence* - אירוע רחוב שנתי שנערך ב[[ניו אורלינס]] במסגרתו נערך [[תהלוכה|מצעד]] שבראשו, באופן מסורתי, נמצאת מלכת דראג.

===בקולנוע===
להלן רשימה חלקית, של סרטי קולנוע בהן מופיעות דמויות דראג:


===במוזיקה===
[[קובץ:Miss Understood by David Shankbone.jpg|ממוזער|שמאל|170px|alt=a drag queen, holding a guitar above her head. She has a bright pink wig on|[[מיס אנדרסטוד]], מלכת דראג שהופיעה בכמה סרטים ובטלוויזיה.]]
ישנם זמרים הלובשים בגדי נשים בצורה מוגזמת כחלק מההופעה שלהם, אבל הם אינם בהכרח מלכות דראג. לדוגמה, הזמר [[בוי ג'ורג']] מתאפר ומתלבש בסגנון [[קאמפ]]י של דראג קווינז, אבל הוא אומר שהוא איננו "דראג קווין" בעצמו. לעומתו, [[רופול]] היא דמות דראג קווין מקצועית המופיעה כזמרת.

להלן רשימה חלקית, של שירים אשר מילותיהם מתייחסות לדראג קווינז:



==קבלה חברתית==
הדראג הפך להיות היבט חגיגי בחיי הקהילה הגאה המודרניים. [[גיי בר]]ים ומועדונים גאים רבים ברחבי העולם מציגים מופעי דראג כאירועים מיוחדים. במקומות מסוימים ציינו אירועים כאלו כימי חג בינלאומיים, על מנת לקדם את המופעים. ב[[ארצות הברית]], חגיגות דראג נערכות בדרך כלל בתחילת חודש [[מרץ]].

[[תוכנית ריאליטי|תוכנית תחרות הריאליטי]] "[[המירוץ לדראג של רו פול]]" היא [[תוכנית טלוויזיה|תוכנית הטלוויזיה]] המצליחה ביותר ברשת הטלוויזיה [[לוגו (ערוץ טלוויזיה)|לוגו]]. בשנת [[2016]], זכה [[מנחה (מקצוע)|מנחה]] התוכנית [[רופול]] ב[[פרס אמי]] עבור "המנחה הטוב ביותר של תוכנית ריאליטי או תוכנית תחרות ריאליטי". עם זאת, המשתתפים והזוכים בתחרות זו עדיין לא מקבלים את אותה רמה של הכרה כמו משתתפי וזוכי תוכניות מציאות של ה[[מיינסטרים]].

בקרב קהילת ה[[לסביות]], ה[[הומו]]אים, ה[[ביסקסואל]]ים וה[[טרנסג'נדר]]ים ([[LGBT]]), לעיתים קרובות נמתחת ביקורת על השתתפותן של מלכות דראג ב[[מצעד גאווה|מצעדי גאווה]] ואירועים ציבוריים אחרים, מתוך אמונה שמדובר בהצגת תדמית מוגבלת ומזיקה של אנשים הומוסקסואלים בקרב מי שמחוץ ל[[קהילת הלהט"ב]], ועל ידי כך נפגעת קבלה חברתית רחבה יותר. על גישה זו עצמה נמתחה ביקורת, בשל הגבלת הביטוי העצמי ועידוד הרעיון שיש דרכים "נכונות" ו-"לא נכונות" להיות הומו. בשנים האחרונות, מלכות דראג רבות השתתפו בצורה בולטת באירועים שכאלו.

לעיתים קרובות, מלכות דראג סופגות ביקורות בכך שהן מקדמות [[סטריאוטיפ]]ים שליליים כלפי [[נשים]], תוך השוואה ל[[השחרת פנים]]. לעומת זאת, חלק מה[[פמיניסט]]יות מאמצות את הדראג כקריאת תיגר של תפקידים [[מגדר]]יים מסורתיים, תוך התנגדות ל[[נורמה חברתית|נורמות החברתיות]] של המראה וההתנהגות המצופים מ[[גברים]] ומ[[נשים]] תוך הדגשה של המלאכותיות של ה[[נשיות]] וה[[גבריות]].

לעיתים, מלכות דראג סופגות ביקורות גם מחברי הקהילה ה[[טרנסג'נדר]]ית - בעיקר, אך לא באופן בלעדי, מצד נשים טרנססקסואליות רבות, בשל חששות ש[[סטריאוטיפ]]ים שליליים הקיימים כלפי מלכות דראג עלולים "להיבדק" גם בהן. לדוגמה, [[סטאר מאריס]] המנוחה, פעילה [[טרנסג'נדר]]ית [[קנדים|קנדית]], כתבה שיר ששמו "I'm Not A Fucking Drag Queen" (ב[[עברית]]: "אני לא מלכת דראג מזוינת"), המבטא את [[תסכול]]ה מהתפיסה השגויה כלפיה, כאילו היא מלכת דראג. השיר הוצג בסרט הקולנוע "*יותר טוב משוקולד''", בביצועה של ג'ודי, אישה טרנסג'נדרית המגולמת על ידי פיטר אוטרברידג', בהופעה בגיי בר. לאורך כל הסרט, דמותה של ג'ודי מנסה להשתלב עם נשים-סיסג'נדריות, ואת השיר היא מבצעת, בין השאר, כאקט של התרסה קרטרית והעצמה עצמית. נשים טרנססקסואליות אחרות דוחות את הביקורת הזאת בהקשר הרחב יותר, ורואות במלכות דראג כבעלות-ברית במאבקן המשותף למען הכרה ושוויון.

בטלוויזיה הפקיסטנית עלי סלים הצליח לזכות לרמת רייטינג גבוהה במיוחד

## ראו גם

## קישורים חיצוניים

* 
* 

## הערות שוליים

*
קטגוריה:תפקידי מגדר